ingkang potensial.[7] Ing babak penyisihan, grup Inggris menang 1-0 kaliyan Paraguay, salajengipun menang 2-0 kaliyan Trinidad lan Tobago kanthi gol Peter Crouch ingkang dipunmanfaataken déning Beckham lan maringi umpan sanesipun kanggé Steven Gerrard, sarta main sami 2-2 kaliyan Swedia.[7] Ing babak 16 besar piyambakipun dados pahlawan sasampunipun dados tiyang ingkang saged ngasilaken gol ing pertandingan kaliyan Ekuador nganggéé tendangan bebas.[7] Sadéréngipun pertandingan, Beckham gerah lan sasampunipun saged nyetak gol piyambakipun kenging déhidrasi lan muntah ing pinggir lapangan.[7] Inggris kalah kaliyan Portugal kanthi adu penalti 3-1.[7] Sedinten sasampunipun dipunsingkiraken, Beckham pensiun saking jabatanipun dados kapten timnas Inggris, nanging taksih pengin main kanggé timnas Inggris.[7] Pelatih Steve McClaren ingkang dipungantos damelaket Beckham boten dipuntimbali malih ing timnas ngantos wulan Méi 2007.[7]